Merkezê Îrtîbatî û Çapemenîye yê HPGyî nasnameyê hîrê şehîdanê Çelê eşkera kerdî û nê pare kerdî:
''Me eşkerayîya xo ya 28ê hezîrane de vatbi ke 31ê gulane de warê Derewa Qesradê yê Çelê de operasyonêk ame kerdene û mabênê hêzanê ma û dişmenî de pêkewtişî qewimîyayî. Embazê ma Brusk, Harûn û Kawa yê ke derbê giranî dayî dişmenî ro heta guleyê xo yê peyênî şer kerd û tewrê kerwanê şehîdan bîyî.
Embazê ma yê ke şehîd bîyî zanayîşê nasnameyanê înan wina yê:
Nameyê Qodî: Brusk Amed
Name û Peyname: Bariş Bardakçi
Cayê Bîyayîşî: Amed
Maye-Pî: Hediye - Şukru
Tarîx û Cayê Şehadetî: 31ê Gulana 2020 / Çelê
Nameyê Qodî: Harûn Ozgur
Name û Peyname: Engîn Deniz
Cayê Bîyayîşî: Wan
Maye-Pî: Salîha - Ahmet
Tarîx û Cayê Şehadetî: 31ê Gulana 2020 / Çelê
Nameyê Qodî: Kawa Rûstem
Name û Peyname: Xelîl Nahsan
Cayê Bîyayîşî: Heleb
Maye-Pî: Amune - Welîd
Tarîx û Cayê Şehadetî: 31ê Gulana 2020 / Çelê
Embazê ma Kawa, Harûn û Brusk ê ke vera hêrişanê qirkerdişî yê serê şarê Kurdî verê xo da koyanê Kurdîstanî, sey temsîlkaranê xeta fedaîye û mîlatane bi tewirêkê tujî bedenê xo kerd sîper. Hemrayê  Kawa, Harûn û Brusk ê ke wayîrê tradîsyonê têkoşînê vejîyayî rayîrê ma roşn kerd û sey estareyan mîyanê şehîdanê ma yê bêmergan de cayê xo yo bianor girewt.
Sere de keyeyê hemrayanê ma Kawa, Harûn û Brusk ê ke tewrê kerwanê şehîdan bîyî, ma heme şarê xo yê welatperwerî yê Kurdîstanî rê serweşîye wazenê û soz danê ke ma do beyraqa ke şehîdanê ma yê qehremanan kiriştêne biresnê serekwtişî.''
